Jun 30,2015
'ఆన్‌లైన్‌' దిగ్గజంగా అమెజాన్‌
      న్యూఢిల్లీ: ఆన్‌లైన్‌లో షాపింగ్‌ చేసే వారిలో ఎక్కువ మంది ప్రత్యేక సందర్శకులను తమ వైపు ఆకర్షించుకోవడం ద్వారా అమెజాన్‌ సంస్థ దేశ ఈ-కామర్స్‌ దిగ్గజంగా ఆవిర్భవించింది. ఇంత వరకు అగ్రస్థానంలో కొనసాగుతూ వస్తున్న ఫ్లిప్‌కార్ట్‌ సంస్థను వెనక్కి నెట్టుతూ అమెజాన్‌ ఈ స్థానాన్ని కైవనం చేసుకుంది. ఇంటర్‌నెట్‌ విశ్లేషక సంస్థ 'కామ్‌ స్కోర్‌డాటా' విడుదల చేసిన విశ్లేషణ ప్రకారం గత మే నెలలో 2.36 కోట్ల మంది ప్రత్యేక సందర్శకులు అమెజాన్‌ సైట్‌ను సందర్శించారు. ఫ్లిప్‌కార్ట్‌ను ఆశ్రయించిన వారి సంఖ్య కూడా దాదాపు 2.35 కోట్లగా ఉంది. మరోవైపు స్నాప్‌డీల్‌ వెబ్‌సైట్‌ కు సందర్శకుల తాకిడి 17.90 కోట్లుగా నమోదు అయింది. ఏడాది మొత్తం సందర్శకుల తాకిడీని విశ్లేషించి చూస్తే అమెజన్‌ సైట్‌కు ప్రత్యేక సందర్శకుల రాక 142 శాతం ఎగిసింది. ఫ్లిక్‌కార్ట్‌ విషయానికి వస్తే ఈ పెరగుదల 80 శాతానికి, స్నాప్‌డీల్‌కు 90 శాతంగా నమోదు అయింది. గత ఏడాది ఇదే కాలంలో ఫ్లిప్‌కార్ట్‌ 1.30 కోట్ల మంది ఎక్కువ సందర్శకులతో అమెజాన్‌, స్నాప్‌డీలల కంటే ముందంజలో ఉండడం విశేషం. 'దిగ్గజ' విషయమై అధికారికంగా స్పందించేందుకు అమెజాన్‌ సంస్థ నిరాకరించింది. వినియోగదారులు ఎక్కువగా తిరిగి సైట్‌ను సందర్శించి షాపింగ్‌ చేయడం తమ సంస్థకు ఆరోగ్యకరమైనని అన్నారు. కాగా సంస్థకు వచ్చే ప్రత్యేకమైన సందర్శకుల కంటే సంస్థ పట్ల నమ్మకం పెంచుకొని, అంటిపెట్టుకొనే వారు పెరగడం ఆయా సంస్థలకు మేలు చేసే పరిణామమని ఈ-కామర్స్‌ విశ్లేషకులు చెబుతున్నారు.
మీ స్నేహితులకు రికమెండ్ చెయ్యండి